VENDIM
Nr. 256, datë 15.10.2025

[bookmark: _GoBack]MBI NJË NDRYSHIM NË VENDIMIN E BORDIT TË ERE-s NR. 241, DATË 2.12.2021, “MBI LICENCIMIN E SHOQËRISË ‘ALBESP TRADING & CONSULTING’ SHPK NË VEPRIMTARINË E FURNIZIMIT TË ENERGJISË ELEKTRIKE”, TË NDRYSHUAR

Në mbështetje të nenit 16 të ligjit nr. 43/2015, “Për sektorin e energjisë elektrike”, të ndryshuar; nenit 113 të ligjit nr. 44/2015 “Kodi i Procedurave Administrative i Republikës së Shqipërisë”; si dhe nenit 15, të rregullores “Për organizimin, funksionimin dhe procedurat e ERE-s”, miratuar me vendimin e Bordit të Entit Rregullator të Energjisë (ERE) nr. 96, datë 1706.2016; Bordi i ERE-s, në mbledhjen e tij të datës 15.10.2025, mbasi shqyrtoi relacionin e përgatitur nga Drejtoria e Monitorimit të Tregut dhe Mbikëqyrjes së të Licencuarve, me nr. 2548/2 prot., datë 11.10.2025, “Mbi një ndryshim në vendimin e Bordit të ERE-s nr. 157, datë 31.7.2024, “Mbi një ndryshim në vendimin e Bordit të ERE-s nr. 241, datë 2.12.2021, “Mbi licencimin e shoqërisë ‘AlbEsp Trading & Consulting’ sh.p.k. në veprimtarinë e furnizimit të energjisë elektrike”, të ndryshuar,
konstatoi se:
1. Të dhëna mbi shoqërinë “AlbEsp Trading & Consulting” sh.p.k.
- Bordi i ERE-s, me vendimin nr. 241, datë 2.12.2021, të ndryshuar me vendimin nr. 82, datë 24.4.2025, ka licencuar shoqërinë “AlbEsp Trading & Consulting” sh.p.k. në veprimtarinë e furnizimit të energjisë elektrike, për një afat 5-vjeçar, deri më datë 2.12.2026.
- Në dispozitivin e këtij vendimi, ERE ka vendosur që shoqëria “AlbEsp Trading & Consulting” sh.p.k. të depozitojë në ERE kontratën e qirasë së zyrave që disponon, jo më vonë se 1 (një) muaj pas rinovimit të saj (afati i përfundimit: 1.11.2025). Ky vendim do të jetë objekt rishikimi nga ERE, në varësi të përmbushjes së detyrimit të përcaktuar në këtë pikë.
2. Kërkesa e shoqërisë dhe dokumentacioni i depozituar
- Me shkresën nr. 2548/1 prot., datë 7.10.2025, shoqëria “AlbEsp Trading & Consulting” sh.p.k. ka depozituar kontratën e qirasë me nr. 7049 rep., nr. 3095 kol., datë 4.8.2025, për përdorimin e një sipërfaqeje prej 76 m² në adresën rruga “Vaso Pasha”, hyrja 1, apartamenti 10, Tiranë.
- Kjo kontratë është nënshkruar për një afat 1-vjeçar (njëvjeçar), me të drejtë përsëritjeje, dhe hyn në fuqi pas përfundimit të kontratës paraprake me nr. 11086 rep., nr. 3452 kol., datë 22.11.2022, e cila ka afat deri më 1.11.2025.
- Nga shqyrtimi rezulton se kontrata e re e qirasë ka vlefshmëri deri më 1.11.2026, pra nuk mbulon plotësisht afatin e vlefshmërisë së licencës së shoqërisë (2.12.2026).
3. Analiza ligjore dhe vlerësimi
- Në përputhje me pikën 2.4, germën “c”, të rregullores “Për procedurat dhe afatet për dhënien, modifikimin, transferimin, rinovimin, njohjen dhe heqjen e licencave në sektorin e energjisë elektrike”, miratuar me vendimin e Bordit të ERE-s nr. 109, datë 29.6.2016, të ndryshuar, aplikuesi duhet të depozitojë informacion mbi disponimin e zyrave përfaqësuese me adresat përkatëse.
- Depozitimi i kontratës së qirasë me nr. 7049 rep., nr. 3095 kol., përbën plotësim të pjesshëm të kushtit të vendosur në pikën 2 të vendimit nr. 82/2025, pasi afati i saj nuk mbulon plotësisht periudhën e vlefshmërisë së licencës.
- Për këtë arsye, vlerësohet e nevojshme që pika 2 e vendimit të Bordit të ERE-s nr. 241/2021, të ndryshuar me vendimin nr. 82/2025, të ndryshohet për të përcaktuar një afat të ri konkret për depozitimin e kontratës së rinovuar.
4. Nevoja për ndryshimin e vendimit
- Duke qenë se afati i vlefshmërisë së kontratës së qirasë të depozituar (1.11.2026) nuk përputhet plotësisht me afatin e licencës (2.12.2026), dhe në përputhje me nenin 113 të ligjit nr. 44/2015, vlerësohet që pika 2 e vendimit të Bordit të ERE-s nr. 241/2021, i ndryshuar, të ndryshohet si vijon: “Shoqëria ‘AlbEsp Trading & Consulting’ sh.p.k. të depozitojë në ERE kontratën e qirasë së zyrave të rinovuar, brenda datës 1.11.2026”.
Për gjithë sa më sipër, Bordi i ERE-s 
VENDOSI:

1. Pika 2 e vendimit të Bordit të ERE-s nr. 241, datë 2.12.2021, e ndryshuar me vendimin nr. 82, datë 24.4.2025, ndryshon dhe bëhet: “Shoqëria ‘AlbEsp Trading & Consulting’ sh.p.k. të depozitojë në ERE kontratën e qirasë së zyrave të rinovuar, brenda datës 1.11.2026.”
2. Drejtoria e Monitorimit të Tregut dhe Mbikëqyrjes së të Licencuarave të njoftojë shoqërinë “AlbEsp Trading & Consulting” sh.p.k., lidhur me vendimin e Bordit të ERE-s.
Ky vendim hyn në fuqi menjëherë.
Çdo palë e përfshirë në këtë procedurë mund t’i kërkojë ERE-s, brenda 7 ditëve kalendarike nga data e marrjes dijeni, rishikimin e vendimit të Bordit, në rast se ka siguruar prova të reja që mund ta çojnë Bordin në marrjen e një vendimi të ndryshëm nga i mëparshmi, apo për gabime materiale të konstatuara. Për këtë vendim mund të bëhet ankim në Gjykatën Administrative Tiranë, brenda 30 ditëve kalendarike nga dita e publikimit në Fletoren Zyrtare.
Ky vendim botohet në Fletoren Zyrtare.

